**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2019 M. GEGUŽĖS 30 D. SPRENDIMO NR. T2-125 „DĖL KLAIPĖDOS MIESTO SAVIVALDYBĖS ADMINISTRACIJOS DIREKTORIAUS PAVADUOTOJO SKYRIMO“ PAKEITIMO“ PROJEKTO**

**1. Sprendimo projekto esmė, tikslai ir uždaviniai.**

Vadovaujantis teisės aktais nustatyti Klaipėdos miesto savivaldybės administracijos direktoriaus pavaduotojui Andriui Dobranskiui pareiginės algos koeficientą ir priemoką.

**2. Projekto rengimo priežastys ir kuo remiantis parengtas sprendimo projektas.**

Vadovaujantis Vietos savivaldos įstatymu išimtinė savivaldybės tarybos kompetencija yra savivaldybės administracijos direktoriaus pavaduotojo darbo užmokesčio nustatymas įstatymų nustatyta tvarka.

Nustatomas Klaipėdos miesto savivaldybės administracijos direktoriaus pavaduotojo A. Dobranskio darbo užmokestis. Vadovaujantis Lietuvos Respublikos valstybės tarnybos įstatymu, Klaipėdos miesto savivaldybės tarybos 2019 m. gruodžio ... d. sprendimu Nr. T2-... „Dėl Klaipėdos miesto savivaldybės administracijos direktoriaus ir administracijos direktoriaus pavaduotojo pareiginės algos koeficientų nustatymo“ pareiginės algos koeficientas būtų 15,40.

Valstybės tarnybos įstatymo 30 straipsnio 1 dalies 2 punkte nustatyta, kad valstybės tarnautojui už papildomų užduočių, suformuluotų raštu, atlikimą, kai dėl to viršijamas įprastas darbo krūvis arba kai atliekamos pareigybės aprašyme nenumatytos funkcijos. Kai ši priemoka skiriama už dalyvavimą įgyvendinant Europos Sąjungos struktūrinės, kitos Europos Sąjungos finansinės paramos ir tarptautinės finansinės paramos lėšomis finansuojamus projektus, trunkančius ilgiau negu 6 mėnesius, apribojimas dėl priemokos skyrimo ne ilgesniam kaip 6 mėnesių per kalendorinius metus laikotarpiui netaikomas ir priemoka gali būti skiriama iki projekto pabaigos. Priemoka dydis neturi viršyti 40 procentų pareiginės algos.

Savivaldybės administracijos direktoriaus pavaduotojui A. Dobranskiui pavedamos vykdyti papildomos užduotys, dėl kurių viršijamas įprastas darbo krūvis – dalyvavimas įgyvendinant ir koordinuojant Klaipėdos integruotoje teritorijų vystymo programoje numatytus bei kitus projektus, finansuojamus Europos Sąjungos struktūrinės, kitos Europos Sąjungos finansinės paramos ir tarptautinės finansinės paramos lėšomis, trunkančius ilgiau negu 6 mėnesius. Šios funkcijos pavedamos nuo 2020 m. sausio 1 d. iki projektų pabaigos.

Šiuo metu vykdomi Klaipėdos integruotos teritorijų vystymo programos projektai: *Danės upės krantinių rekonstrukcija ir prieigų (Danės skveras su fontanais) sutvarkymas, Pėsčiųjų tako sutvarkymas palei Taikos pr. nuo Sausio 15-osios iki Kauno g., paverčiant viešąja erdve, pritaikyta gyventojams bei smulkiajam ir vidutiniam verslui, Turgaus aikštės su prieigomis sutvarkymas, pritaikant verslo, bendruomenės poreikiams, Viešosios erdvės prie buvusio „Vaidilos“ kino teatro konversija,* *Ąžuolyno giraitės sutvarkymas, gerinant gamtinę aplinką ir skatinant aktyvų laisvalaikį ir lankytojų srautus, Malūno parko teritorijos sutvarkymas, gerinant gamtinę aplinką ir skatinant lankytojų srautus, Tilžės g. nuo Šilutės pl. iki geležinkelio pervažos rekonstravimas, pertvarkant žiedinę Mokyklos g. ir Šilutės pl. sankryžą,* *Senamiesčio grindinio atnaujinimas ir universalaus dizaino pritaikymas, Teatro ir Sukilėlių g. rekonstrukcija, Šilutės plento ruožo nuo Tilžės g. iki geležinkelio pervažos (iki Kauno g.) rekonstrukcija,* *Laikino apgyvendinimo namų infrastruktūros modernizavimas ir kt.*

Kiti investiciniai projektai, nesantys integruotoje programoje: *Uostamiesčiai: darnaus judumo principų integravimas (PORT Cities: Integrating Sustainability, PORTIS), „Bendruomeninių vaikų globos namų steigimas Klaipėdos mieste“, Klaipėdos vaikų globos namų „Smiltelė“ patalpų ir infrastruktūros pritaikymas vaikų dienos centro veiklai.*

Kiti (neinvesticiniai projektai): „*Paslaugų teikimo gyventojams kokybės gerinimas Klaipėdos regiono savivaldybėse“, URBACT III projektas „Gyvos* *gatvės“, "Darnaus judumo planavimas: bendradarbiavimas bei ryšiai urbanistinėje sistemoje (SUMP-PLUS)", „Integrali pagalba į namus Klaipėdos mieste“, „Kompleksinės paslaugos šeimai Klaipėdos mieste“, „Paslaugų organizavimo ir asmenų aptarnavimo kokybės gerinimas teikiant socialinę paramą Klaipėdos miesto savivaldybėje*.

**3. Kokių rezultatų laukiama.**

Bus nustatytas Klaipėdos miesto savivaldybės administracijos direktoriaus pavaduotojo A. Dobranskio darbo užmokestis, vadovaujantis teisės aktais.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Paskaičiavimai, pateikti žemiau, atlikti taikant pareiginės algos koeficientą 15,4.

Klaipėdos miesto savivaldybės administracijos direktoriaus pavaduotojo darbo užmokestį metams sudarytų (pareiginė alga be priemokos su darbdavio socialinio draudimo įmoka – 543,16  Eur (1,67 %)) 2710,40 Eur \* 12 mėn.+ 543,16 Eur = 33067,96 eurų metams.

Paskaičiavimai dėl priemokos dydžio:

|  |  |  |
| --- | --- | --- |
| **Pareiginės algos koef.\*** | **Priemoka** | **Bendras DU fondas (pareiginė alga su priemoka)** |
| **Procentais** | **Poreikis Eur 1 mėn.** | **Poreikis Eur12 mėn.** |
| **15,4 (2710,40 Eur)** | **10** | **271,04** | **3252,48** | **35777,28** |
| **20** | **542,08** | **6504,96** | **39029,76** |
| **30** | **813,12** | **9757,44** | **42282,24** |
| **40** | **1084,16** | **13009,92** | **45534,72** |
| \* nuo 2020-01-01 bazinis dydis yra 176 eurų |  |

**6. Lėšų poreikis sprendimo įgyvendinimui.**

Papildomas lėšų poreikis Klaipėdos miesto savivaldybės administracijos direktoriaus pavaduotojo darbo užmokesčiui su maksimalia 40 proc. priemoka sudarytų 3400,32 Eur. (skirtumas lyginant su 2019 m. 1,61 koef.\*176 eurų\*12 mėn.=3400,32 eurų).

**7. Galimos teigiamos ar neigiamos sprendimo priėmimo pasekmės.**

Nėra.

PRIDEDAMA. Teisės aktų išrašas, 1 lapai.

|  |  |  |
| --- | --- | --- |
| Personalo skyriaus vedėja |  | Inga Gelžinytė-Litinskienė |